**I Z V J E Š T A J**

o sprovedenoj javnoj raspravi po Nacrtu odluke o održavanju javnih groblja na teritoriji Glavnog grada Podgorice

Zaključkom broj 01- 018/20 -2994 od 11. maja 2020. godine, gradonačelnik je utvrdio Nacrt odluke o održavanju javnih groblja na teritoriji Glavnog grada Podgorice, koji je pripremio Sekretarijat za komunalne poslove.

 Povodom Nacrta naznačene odluke, a saglasno Programu javne rasprave, organizovana je javna rasprava u trajanju od 15 dana, u periodu od 27.maja 2020. godine, zaključno sa 10. junom 2020. godine.

U skladu sa navedenim Programom, Nacrt je objavljen kao podlistak u dnevnom listu „Pobjeda“ i na internet sajtu Glavnog grada, 27. maja 2020. godine, a pored toga, dostavljen je odbornicima Skupštine Glavnog grada, mjesnim zajednicama Glavnog grada, opštini u okviru Glavnog grada - Golubovci, kao i Centru za razvoj NVO, radi dostavljanja nevladinim organizacijama u cilju uključivanja u javnu raspravu.

 Javnu raspravu u elektronskoj, pisanoj i usmenoj formi sproveo je Sekretarijat za komunalne poslove. U toku javne rasprave građanima, medijima i ostalim učesnicima data je mogućnost pisanog, elektronskog i usmenog izjašnjavanja i ocjenjivanja uspješnosti i kvaliteta javne rasprave putem evaluacionih listića.

 Centralna javna rasprava održana je u zgradi Skupštine Glavnog grada Podgorica - sala na II spratu, Ul. Njegoševa br.20, dana 09. juna 2020. godine, sa početkom u 11 časova.

 Centralnoj javnoj raspravi prisustvovalo je 11 učesnika.

 Javnu raspravu su pratili predstavnici štampanih medija i blagovremeno i adekvatno obavještavali građane o javnoj raspravi i pitanjima koja se uređuju naznačenom odlukom.

 Na centralnoj javnoj raspravi sekretar Sekretarijata za komunalne poslove je upoznao prisutne o razlozima koji su uticali da se pristupi izradi predložene odluke, kao i sa rješenjima iz odluke.

 Na centralnoj javnoj raspravi nije bilo pitanja i primjedbi učesnika javne rasprave, na Nacrt naznačene odluke.

 Obrađivaču su na Nacrt naznačene odluke dostavljene primjedbe i sugestije u pisanoj formi i to:

**I OPŠTINA U OKVIRU GLAVNOG GRADA – GOLUBOVCI, dostavila je sljedeće primjedbe i sugestije:**

**1.U članu 10 stav 1 poslije riječi : ” gradskim grobljima” dodati riječi:” i groblja na području Opštine u okviru Glavnog grada – Golubovci”.**

 **2.U Poglavlju “III Održavanje reda i čistoće na groblju”, u članu 15 stav 1,poslije riječi:”gradsko groblje” dodati riječi:”groblja na području Opštine u okviru Glavnog grada Golubovci”.**

 Date sugestije obrazalažu, da su shodno osnivačkom aktu privrednog društva, u okviru osnovne djelatnosti koja se odnosi na uređivanje i održavanje groblja, osim gradskih groblja obuhvaćena i groblja na području Opštine u okviru Glavnog grada - Golubovci, kao i da su ove aktivnosti planirane i Programom održavanja i uređenja groblja.

***Stav obrađivača:***

 Razmatrajući date sugestije, obrađivač ukazuje da je Zakonom o Glavnom gradu, odredbom člana 24 tačka 10 propisano da Opština u okviru Glavnog grada uređuje i obezbjeđuje obavljanje i razvoj komunalnih djelatnosti, održavanje komunalnih objekata i komunalnog reda

 Nadalje Statutom Opštine u okviru Glavnog grada – Golubovci, odredbom člana 20 stav 1 tačka 1 propisano je da Opština, u skladu sa zakonima i drugim propisima uređuje i obezbjeđuje obavljanje i razvoj komunalnih djelatnosti, održavanje komunalnih objekata i komunalnog reda , te da Skupština opštine donosi propise i druge opšte akte, kao i da osniva javne službe, u skladu sa zakonom (član 46 stav 1 tač. 2 i 14 Statuta). Takođe, odredbom člana 106 stav 4 Statuta Opštine u okviru Glavnog grada – Golubovci propisano je da za vršenje poslova koji su nezamjenljiv uslov života građana, Opština osniva javne službe – javne ustanove, privredna društva i druge oblike organizovanja u skladu sa zakonom, te da ako Opština ne osnuje ili nije u mogućnosti da osnuje organe lokalne uprave i javne službe poslove tih organa i javnih službi obavljaće organi lokalne uprave i javne službe Glavnog grada, a međusobna prava i obaveze se uređuju posebnim sporazumom. Iz iznijetih razloga, Opština u okviru Glavnog grada – Golubovci samostalno uređuje i obezbjeđuje obavljanje ove komunalne djelatnosti, u skladu sa naznačenim propisima , zbog čega date sugestije obrađivač nije prihvatio.

 U konačnom, obrađivaču su dostavljene dvije primjedbe i sugestije, koje je obrađivač nije prihvatio uz navođenje razloga neprihatanja.

 Prosječna ocjena kvaliteta javne rasprave, na skali od 1 do 5, bila je 4,60, a prosječna ocjena uspješnosti javne rasprave 4,40.

**SEKRETARIJAT ZA KOMUNALNE POSLOVE**